**Zápisnica**

**Z 2. zasadnutia Obecného zastupiteľstva konaného dňa 14.06.2022 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

poslanci : Pavol Huntata, Ing. Peter Olajec, Mgr. Matej Paulíny, Ing. Pavol Sedmák,

Peter Vrabko

Hlavná kontrolórka : Ing. Janka Jesenská

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Odborné stanovisko hlavnej kontrolórky k návrhu Záverečného účtu obce Dolný Kalník za rok 2022
4. Prerokovanie a schválenie Záverečného účtu Dolný Kalník za rok 2022
5. Návrh plánu kontrolnej činnosti hlavnej kontrolórky obce na II. polrok 2023
6. Územný plán obce Dolný Kalník – zmeny a doplnky č.2
7. Žiadosť o majetko-právne vysporiadanie pozemkov vo vlastníctve SR v správe SPF
8. Investície na rok 2023
9. Rôzne
10. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú piati poslanci z piatich a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 4 / 2023 zo dňa 14.06.2023**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice Pavla Huntatu a  Petra Vrabka.

**Bod 3**

Hlavná kontrolórka obce Ing. Janka Jesenská predniesla odborné stanovisko k návrhu Záverečného účtu obce Dolný Kalník za rok 2022 (Viď príloha č. 1). Starostka obce dala hlasovať o predloženom stanovisku.

**Hlasovanie**: - prítomnosť - 5 poslanci – 100%

- hlasovanie - **ZA** : 5

**PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 5/ 2023 zo dňa 14.06.2023**

* **berie na vedomie** odborné stanovisko hlavnej kontrolórky obce k návrhu záverečného účtu obce Dolný Kalník za rok 2022

**Bod 4**

Starostka obce predložila poslancom návrh záverečného účtu obce Dolný Kalník za rok 2022

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **6/ 2023 zo dňa 14.06.2023**

* **schvaľuje celoročné hospodárenie za rok 2022 obce Dolný Kalník bez výhrad**

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0**

* **schvaľuje** použitie prebytku rozpočtového hospodárenia obce za rok 2022 na tvorbu rezervného fondu vo výške **29 419,66 Eur**

**Bod 5**

Starostka obce predložila poslancom návrh plánu kontrolnej činnosti hlavnej kontrolórky obce na II. polrok 2023

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **7/ 2023 zo dňa 14.06.2023**

* **schvaľuje** návrh plánu kontrolnej činnosti hlavnej kontrolórky obce na II. polrok 2023

**Bod 6**

Starostka obce informovala že Začatie prerokovanie Návrhu Územného plánu obce Dolný Kalník Zmeny a doplnky č.2 bolo začaté dňom zverejnenia 3.4.2023, kedy v čase do 30 dní po obdržaní bolo možné podať pripomienky. Pripomienkové konanie bolo ukončené a podané pripomienky sa momentálne zapracúvajú. Po vyhodnotení bude zvolané pracovné stretnutie so zhotoviteľkou a s obstarávateľom UPO.

**Bod 7**

Starostka obce informovala, že na základe žiadosti Obce Dolný Kalník o majetko-právne vysporiadanie pozemkov vo vlastníctve SR a v správe SPF je v štádiu riešenie a je potrebný súhlas OZ s právnym úkonom

Následne dala starostka obce hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 8/ 2023 zo dňa 14.06.2023**

* **schvaľuje**

právny úkon k nadobudnutiu parciel :

KN C č. 302/96, orná pôda, o výmere 199 m2 zapísaná na LV 191 vo vlastníctve Slovenskej republiky a v správe SPF v celosti

KN C č. 302/100, ostatná plocha, o výmere 299 m2 zapísaná na LV 191 vo vlastníctve Slovenskej republiky a v správe SPF v celosti

KN C č. 313/9, ostatná plocha, o výmere 87 m2 zapísaná na LV 362 vo vlastníctve Slovenskej republiky a v správe SPF v celosti

KN E č. 73/6, ostatná plocha, o výmere 45 m2 zapísaná na LV 362 vo vlastníctve Slovenskej republiky a v správe SPF v celosti

**Bod 8**

Investície na rok 2023

Na základe podnetu obyvateľov prebehlo miestne zisťovanie zamerané na poškodenia obecných komunikácií v rôznych častiach obce, najviac v starej časti obce. Vzhľadom na kritický stav jednotlivých úsekov po zime bude potrebné opraviť výtlky aby sa predišlo väčšiemu poškodeniu miestnej komunikácie.

**Bod 9**

Rôzne

V bode rôzne poslanci diskutovali o potrebách obce v nasledujúcom období.

Obecné zastupiteľstvo odporučilo starostke obce aby vyzvala majiteľa nehnuteľnosti v starej časti obce v blízkosti Obecného úradu, aby odstránil havarijný stav, ktorým znečisťuje miestnu komunikáciu a odstránil  neporiadok, ktorý je uložený na miestnej komunikácií v blízkosti križovatky do 30 dní o doručenia výzvy.

**Bod 10**

Na záver starostka obce poďakovala poslancom za účasť.

 V Dolnom Kalníku, dňa 14.06.2023

Zapísal: Ing. Pavol Sedmák

Overil: Peter Vrabko

Pavol Huntata

Iveta Balšianková, starostka obce